ยูเอสเอส นิมิตซ์ (CVN-68)

| --- | --- |
ยูเอสเอส นิมิตซ์ (CVN-68) นอกชายฝั่งแซนดีเอโกในเดือนกรกฎาคม 2009
ประวัติ
สหรัฐอเมริกา
ชื่อ:  ไทย : ยูเอสเอส นิมิตซ์  อังกฤษ : USS Nimitz 
ตั้งชื่อตาม: จอมพลเรือ เชสเตอร์ ดับเบิลยู. นิมิตซ์
Ordered: 31 มีนาคม 1967
อู่เรือ: นิวพอร์ตนิวส์ชิปบิลดิง
ปล่อยเรือ: 22 มิถุนายน 1968
เดินเรือแรก: 13 พฤษภาคม 1972
เข้าประจำการ: 3 พฤษภาคม 1975 (49 ปี)
เปลี่ยนระดับ: CVN-68, 30 มิถุนายน 1975
ท่าจอด: ฐานทัพเรือคิตแซป
รหัสระบุ:   หมายเลขเอ็มเอ็มเอสไอ: 303981000  สัญญาณเรียกขาน: NMTZ    หมายเลขตัวเรือ: CVN-68 
คำขวัญ:  Teamwork, a Tradition  (ทีมเวิร์กคือธรรมเนียมของเรา) 
ชื่อเล่น:  โอลด์ซอลต์  ลุงเชสเตอร์  โบฮิกา 
สถานะ: อยู่ในประจำการ
สัญลักษณ์: 
ลักษณะเฉพาะ
ชั้น::  นิมิตซ์
ขนาด (ระวางขับน้ำ)::  100,020 ลองตัน (112,020 ชอร์ตตัน)
ความยาว::  ตลอดลำ: 1,092 ฟุต (332.8 เมตร)  แนวน้ำ: 1,040 ฟุต (317.0 เมตร)
ความกว้าง::  กว้างสุด: 252 ฟุต (76.8 เมตร)  แนวน้ำ: 134 ฟุต (40.8 เมตร)
กินน้ำลึก::  สูงสุดสำหรับเดินเรือ: 37 ฟุต (11.3 เมตร)  ขีดจำกัด: 41 ฟุต (12.5 เมตร)
ระบบขับเคลื่อน::  2 × เครื่องปฏิกรณ์นิวเคลียร์ Westinghouse A4W (HEU 93.5%)  4 × กังหันไอน้ำ  4 × ใบจักร  กำลัง 260,000 แรงม้า (194 เมกะวัตต์)
ความเร็ว::  31.5 นอต (58.3 กิโลเมตรต่อชั่วโมง; 36.2 ไมล์ต่อชั่วโมง)
พิสัยเชื้อเพลิง::  ไม่จำกัดระยะทาง 20–25 ปี
อัตราเต็มที่::  ประจำเรือ: 3,532 นาย  ฝูงบินประจำเรือ: 2,480 นาย
ระบบตรวจการและปฏิบัติการ::  เรดาร์ค้นหาทางอากาศ 3 มิติ AN/SPS-48E  เรดาร์ค้นหาทางอากาศ 2 มิติ AN/SPS-49(V)5  เรดาร์จับเป้าหมาย AN/SPQ-9B  เรดาร์ควบคุมการจราจรทางอากาศ AN/SPN-46  เรดาร์ควบคุมการจราจรทางอากาศ AN/SPN-43C  เรดาร์ช่วยลงจอด AN/SPN-41  4 × ระบบนำวิถีขีปนาวุธ Mark 91 NSSM  4 × เรดาร์นำวิถีขีปนาวุธ Mark 95
สงครามอิเล็กทรอนิกส์และเป้าลวง::  ระบบต่อต้านการสงครามอิเล็กทรอนิกส์ AN/SLQ-32A(V)4  ระบบต่อต้านตอร์ปิโด SLQ-25A Nixie
ยุทโธปกรณ์::  2 × แท่นปล่อย Mark 57 Mod 3 สำหรับอาวุธปล่อยผิวพื้นสู่อากาศ อาร์ไอเอ็ม-7 ซีสแปโรว์  2 × แท่นปล่อยสำหรับอาวุธปล่อยผิวพื้นสู่อากาศ อาร์ไอเอ็ม-116 Rolling Airframe Missile  2 × ปืนแก็ตลิง Phalanx CIWS  4 × ปืนใหญ่อัตโนมัติ 25 มม. Mark 38  10 × ปืน .50 คาลิเบอร์
เกราะ::  เป็นความลับ
อากาศยาน::  เครื่องบินปีกนิ่งและเฮลิคอปเตอร์ 90 ลำ
ยูเอสเอส นิมิตซ์ (CVN-68) (อังกฤษ: USS Nimitz) เป็นเรือบรรทุกเครื่องบินขับเคลื่อนด้วยพลังงานนิวเคลียร์ของกองทัพเรือสหรัฐ เป็นเรือนำในกลุ่มเรือบรรทุกเครื่องบินชั้นนิมิตซ์ และนับเป็นหนึ่งในเรือรบที่ใหญ่ที่สุดในโลก ในตอนแรกมีหมายเลขตัวเรือว่า CVAN-68 ("aircraft carrier, attack, nuclear powered" – เรือบรรทุกเครื่องบินโจมตีพลังงานนิวเคลียร์) แต่ภายหลังก็ถูกเปลี่ยนรหัสเป็น CVN-68 ("aircraft carrier, multi-mission, nuclear-powered" – เรือบรรทุกเครื่องบินอเนกประสงค์พลังงานนิวเคลียร์) เมื่อวันที่ 30 มิถุนายน 1975 ซึ่งเป็นส่วนหนึ่งของการปรับโครงสร้างทัพเรือในปีนั้น
เรือลำนี้ได้รับการตั้งชื่อตามจอมพลเรือ เชสเตอร์ ดับเบิลยู. นิมิตซ์ ผู้บัญชาการทัพเรือแปซิฟิกในช่วงสงครามโลกครั้งที่สอง ซึ่งเป็นจอมพลเรือคนที่ 3 ของกองทัพเรือสหรัฐ นิมิตซ์เป็นเรือลำเดียวในชั้นที่ใช้นามสกุลเป็นชื่อเรือ เดิมประจำการอยู่ที่ฐานทัพเรือนอร์ฟอล์ก รัฐเวอร์จิเนีย จนกระทั่งปี 1987 ก่อนจะย้ายไปประจำการที่ฐานทัพเรือเบรเมอร์ตัน รัฐวอชิงตัน (ปัจจุบันคือส่วนหนึ่งของฐานทัพเรือคิตแซป) หลังผ่านการเติมเชื้อเพลิงและปรับปรุงซ่อมแซมครั้งใหญ่ในปี 2001 นิมิตซ์ก็ถูกย้ายไปประจำการที่ฐานทัพอากาศนอร์ทไอแลนด์ ในแซนดีเอโก รัฐแคลิฟอร์เนีย และในปี 2012 ก็ถูกย้ายกลับไปประจำการที่ฐานทัพเรือเอเวอเรตต์ รัฐวอชิงตัน อีกครั้ง ซึ่งช่วยลดค่าใช้จ่ายของกองทัพเรือลงไปได้ถึง 100 ล้านดอลลาร์สหรัฐ